Algarve

D'Algarve, oder eigentlech den Algarve, war fréier en eegent Kinnekräich. Zanter der Mëtt vun den 1960er Joren ass et eng Regioun am Süde vu Portugal, déi wéinst hirer Landschaft vun alle portugisesche Regiounen am stäerksten touristesch entwéckelt gouf.

 Geographie 
D'Algarve grenzt am Norden un d'Regioun Alentejo, am Westen a Süden un den Atlantik. Am Osten ass et de Rio Guadiana dee Portugal vu Spuenien trennt. D'Küst vun der Algarve verleeft iwwer 155 km vun Osten no Westen, an dann nach zousätzlech 52 km no Norden.

Vun der spuenescher Grenz bis op Faro ass d'Küst flaach, vu Faro bis op de Cabo de São Vicente bei Sagres, dem südwestlechste Punkt vun Europa, schléisse géi Fielse mat Sandbuchten a ville Grotten d'Land zum Atlantik hin of. An der Serra de Monchique ass den héchste Punkt vun der Algarve.

Den administrativen Zentrum an Distrikthaaptstad vun der Regioun ass Faro, mat dem internationale Fluchhafen Aeroporto Internacional de Faro. Aner Stied an der Algarve si Sagres, Lagos a Portimão, eng Hafestad, wou vill Croisièreschëffer uleeën oder ankeren. Sagres soll, wéinst senger exponéierter geographescher Positioun um südwestleche Wutz vu Portugal den Ausgangspunkt vun de Reese gewiescht sinn, déi den Heinrich de Seefuerer organiséiert huet.

 Gréisst Gemengen (Vollekszielung 2001) 
GemengAwunnerFaro40.355Portimão35.857Olhão28.019Loulé21.009Lagos17.355Quarteira 16.131Albufeira15.721Tavira13.112Silves10.851Vila Real de Santo António10.523São Brás de Alportel10.022

 Plazen, déi vun Touriste besonnesch besicht sinn: 
 Cabo de São Vicente
 Faro
 Lagos
 Portimão
 Sagres
 Fortaleza de Sagres
 Geschicht 
 Tourismus a Kuckeswäertes 

Op de 4.960 km² wunnen nëmmen 395.208 (2001) Awunner stänneg, d'Bevëlkerung kann awer an de Summerméint dräimol sou héich sinn, wann d'Gäscht vu bausse sech do néierloossen.

D'Algarve ass bekannt fir hir vill schéi Plagë mat rengem Sand an deelweis komesch a monumental Fielsformatiounen an der westlecher Küstegéigend. Well et sou vill Golfterraine gëtt, déi dacks bis und déi géi Fielse reechen, ass d'Algarve bei de Golf-Sportler ganz beléift.

Déi heite Reschter vu réimesche Villaen a soss archeologesch Plazen am Hannerland si kuckeswäert:

 Abicada, réimesch Villa
 Alcalar, d'Megalith-Nekropol mat restauréierten Anlagen (Alcalar VII)
 Milreu-Estói, réimesch Villa
 Silves, d'Buerg, d'réimesch Bréck an de Musée
 Vilamoura, réimesch Villa

De südwestlechste Wutz vun Europa um Cabo de São Vicente, net wäit vun der Stad Sagres, gouf fréier als d'"Enn vun der Welt" betruecht.

 Um Spaweck 

Kategorie:Regiounen a Portugal